《鹊踏枝·落叶》
清代·李雯

惨碧愁黄无气力，做尽秋声，砌满栏干侧。疑是纱窗风雨入，斜阳又送栖鸦急。
不比落花多爱惜，南北东西，自有人知得。咋夜小楼寒四壁，半堆金井霜华白。

作者简介：（1608—1647）明末清初江南青浦人，字舒章。明崇祯十五年举人。与陈子龙等有“云间六子”之称。入清，被荐任内阁中书舍人。多尔衮致史可法、唐通等信，均其手笔。不久，忧伤而死。有《蓼斋集》。